BEZPEČNOSTNÁ RADA SLOVENSKEJ REPUBLIKY

U Z N E S E N I E
BEZPEČNOSTNEJ RADY SLOVENSKEJ REPUBLIKY
č. 36
z  6. júla 2004

k ústnej informácii o príprave materiálu Návrh na zmenu Koncepcie bezpečnostného systému Slovenskej republiky

Predkladateľ:    podpredseda Bezpečnostnej rady Slovenskej republiky

Bezpečnostná rada Slovenskej republiky

I. berie na vedomie

	ústnu informáciu o príprave materiálu Návrh na zmenu Koncepcie bezpečnostného systému Slovenskej republiky

II. ukladá

predsedovi výboru pre zahraničnú politiku
predsedovi výboru pre obranné plánovanie
predsedovi výboru pre civilné núdzové plánovanie

	na základe vládou Slovenskej republiky schválenej Smernice pre obrannú politiku Slovenskej republiky (uznesenie č.607 z 23.6.2004), ktorá definuje zásadné požiadavky obrannej politiky na zmeny v strategických, koncepčných a plánovacích dokumentoch pre oblasť bezpečnosti a obrany štátu (Bezpečnostná stratégia Slovenskej republiky, Obranná stratégia Slovenskej republiky, Vojenská stratégia Slovenskej republiky, Koncepcia Bezpečnostného systému Slovenskej republiky, Koncepcia vnútornej bezpečnosti a Koncepcia reformy systému obrany) vypracovať odborné stanovisko k potrebám prehodnotenia uvedených dokumentov, vrátane návrhu opatrení na ich zmeny a doplnenie.

	Termín:  do 31. augusta 2004